recursal/SuperWikiNEXT-32B huggingface dataset:
**Vaksin demam kuning** merupakan vaksin yang melindungi daripada demam kuning. Demam kuning merupakan jangkitan virus yang berlaku di Afrika dan Amerika Selatan. Kira-kira 99% individu mendapat imuniti dalam tempoh satu bulan selepas pemvaksinan dan imuniti ini nampaknya kekal sepanjang hayat. Vaksin ini boleh digunakan untuk mengawal wabak penyakit demam kuning. Ia diberikan sama ada dengan suntikan ke dalam otot atau di bawah kulit.

Pertubuhan Kesihatan Sedunia (WHO) menyarankan pengimunisasi rutin di semua negara tempat penyakit ini biasa ditemui. Pengimunisasi biasanya perlu dilakukan semasa umur antara sembilan hingga dua belas bulan. Mereka yang berkunjung ke kawasan tempat penyakit ini berlaku juga perlu diimunkan. Dos tambahan selepas dos pertama biasanya tidak diperlukan.

Secara amnya, vaksin demam kuning adalah selamat. Ini termasuk bagi mereka yang menghidap jangkitan HIV tetapi tanpa simptom. Kesan sampingan yang sederhana mungkin melibatkan sakit kepala, sakit otot, sakit pada tempat suntikan, demam, dan ruam. Alergi yang teruk berlaku dalam kira-kira lapan sejuta dos, masalah neurologi yang serius berlaku dalam kira-kira empat sejuta dos, dan kegagalan organ berlaku dalam kira-kira tiga sejuta dos. Vaksin ini kemungkinan selamat digunakan semasa hamil dan oleh itu, ia disyorkan kepada mereka yang mungkin terdedah kepada penyakit ini. Ia tidak boleh diberikan kepada mereka yang mempunyai fungsi imun yang sangat lemah.

Vaksin demam kuning mula-mula digunakan pada tahun 1938. Ia tersenarai dalam Senarai Ubat Penting Pertubuhan Kesihatan Sedunia, iaitu ubat paling penting yang diperlukan dalam sistem kesihatan asas. Harga borong vaksin ini setakat tahun 2014 ialah antara 4.30 hingga 21.30 dolar Amerika sedos. Di Amerika Syarikat, harganya ialah antara 50 hingga 100 dolar Amerika. Vaksin ini diperbuat daripada virus demam kuning yang dilemahkan.
**Vaksin rotavirus** merupakan vaksin yang digunakan untuk memberi perlindungan daripada jangkitan rotavirus. Virus ini merupakan punca utama diarea atau cirit-birit yang teruk dalam kalangan kanak-kanak kecil. Vaksin ini mencegah 15 hingga 34% cirit-birit yang teruk di negara sedang membangun dan 37 hingga 96% cirit-birit yang teruk di negara maju. Vaksin ini nampaknya dapat mengurangkan risiko kematian dalam kalangan kanak-kanak kecil akibat daripada cirit-birit. Mengimunkan bayi nampaknya menurunkan kadar penyakit dalam kalangan mereka yang lanjut usia dan yang masih belum diimunkan.

Pertubuhan Kesihatan Sedunia (WHO) menyarankan supaya vaksin rotavirus disertakan dalam pemvaksinan rutin terutamanya di kawasan yang penyakit ini biasa ditemui. Pemvaksinan hendaklah dilakukan bersama-sama dengan menggalakkan penyusuan ibu, mencuci tangan, air bersih dan sanitasi yang baik. Ia diberi melalui mulut dan memerlukan dua atau tiga dos. Ia hendaklah diberi bermula pada kira-kira umur enam minggu.

Keselamatan vaksin ini adalah baik. Ini termasuk dalam kalangan individu yang menghidap HIV/AIDS. Versi terdahulu vaksin ini dikaitkan dengan intususepsi, tetapi versi vaksin sekarang tidak dikaitkan dengan jelas. Disebabkan oleh potensi risiko, ia tidak disyorkan untuk bayi yang menghidap intususepsi. Vaksin ini diperbuat daripada rotavirus dilemahkan.

Vaksin rotavirus boleh didapati buat pertama kalinya di Amerika Syarikat pada tahun 2006. Ia tersenarai dalam Senarai Ubat Penting Pertubuhan Kesihatan Sedunia, iaitu ubat paling penting yang diperlukan dalam sistem kesihatan asas. Kos borong vaksin ini pada tahun 2014 ialah antara 6.96 hingga 20.66 dolar Amerika sedos. Di Amerika Syarikat, kosnya melebihi 200 dolar Amerika. Setakat tahun 2013, terdapat dua jenis vaksin yang boleh didapati di seluruh dunia, iaitu Rotarix dan RotaTeq, dengan sebilangan vaksin lain yang boleh didapati di negara tertentu.
**Vaksin Hepatitis A** merupakan vaksin yang mencegah penyakit hepatitis A. Ia berkesan dalam kira-kira 95% kes dan bertahan selama sekurang-kurangnya lima belas tahun dan mungkin sepanjang hayat. Jika diberi, dua dos adalah disarankan bermula selepas umur setahun. Ia diberi melalui suntikan ke dalam otot.

Pertubuhan Kesihatan Seduia (WHO) mengesyorkan pemvaksinan sejagat di kawasan tempat penyakit yang agak biasa ditemui. Di tempat penyakit ini sangat biasa ditemui, pemvaksinan secara meluas tidak disyorkan kerana semua orang lazimnya mendapat imuniti melalui jangkitan semasa kanak-kanak. Pusat Kawalan dan Pencegahan Penyakit  (CDC) mengesyorkan memvaksinkan orang dewasa yang berisiko tinggi dan semua kanak-kanak.

Kesan sampingan yang teruk sangat jarang diperhatikan. Sakit pada tempat suntikan berlaku dalam kira-kira 15% kanak-kanak dan separuh daripada orang dewasa. Kebanyakan vaksin hepatitis A mengandungi virus yang tidak diaktifkan manakala sebilangan yang lain pula mengandungi virus yang dilemahkan. Vaksin yang mengandungi virus yang dilemahkan tidak disyorkan semasa kehamilan atau bagi mereka yang mempunyai  fungsi imun yang lemah. Beberapa rumusan menggabungkan vaksin hepatitis A dengan vaksin hepatitis B atau vaksin demam kepialu.

Vaksin hepatitis A yang pertama diluluskan di Eropah pada tahun 1991 dan di Amerika Syarikat pada tahun 1995. Ia tersenarai dalam Senarai Ubat Penting Pertubuhan Kesihatan Sedunia, iaitu ubat paling penting yang diperlukan dalam sistem kesihatan asas.   Di Amerika Syarikat, harga vaksin ini ialah antara 50 hingga 100 dolar Amerika.

Rujukan
-------

1. 1 2 3 4 5  "WHO position paper on hepatitis A vaccines – June 2012."
2. ↑  Ott JJ, Irving G, Wiersma ST (December 2012).
3. ↑  "Hepatitis A In-Short".
4. ↑  Patravale, Vandana; Dandekar, Prajakta; Jain, Ratnesh (2012). *Nanoparticulate drug delivery perspectives on the transition from laboratory to market* (ed. 1. publ.). Oxford: Woodhead Pub. m/s. 212. ISBN 9781908818195.
5. ↑  "19th WHO Model List of Essential Medicines (April 2015)" (PDF). WHO. April 2015. Dicapai pada May 10, 2015.
6. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. m/s. 314. ISBN 9781284057560.
**Tanjung Stapa** terletak di tepi laut berhampiran Kota Tinggi,Johor,Malaysia.

Pencemaran laut
---------------

Pada 4 September 2009, Agensi Penguatkuasaan Maritim Malaysia (APMM) Wilayah Selatan menahan sebuah kapal tangki kerana melakukan pembersihan tangki minyak secara haram, di perairan Tanjung Stapa.

Kapal berdaftar di Panama itu dikendalikan oleh 25 orang krew. Mereka dari Songkhla, Thailand ke pulau Batam, Indonesia. Malangnya ketika di kedudukan 1.7 batu nautika kapal ini membuang sisa-sisa minyak ke dalam laut. Kesalahan itu dikesan oleh bot laju APMM ketika melakukan rutin rondaan bersama Pegawai Jabatan Alam Sekitar (JAS) Johor jam 2.30 petang. Jabatan Alam Sekitar boleh kompaun mengikut Akta Kualiti Alam Sekeliling 1974, Peraturan-Peraturan Kualiti Alam Sekeliling (Buangan Terjadual) 2005. Ketua Penguatkuasa APMM Wilayah Selatan ialah Laksamana Pertama Che Hassan Jusoh.

Nelayan atau orang ramai hendaklah melaporkan aktiviti pembuangan minyak di laut bagi membanteras kejadian seumpama itu.

Rujukan
-------

1. ↑  APMM Tahan Kapal Tangki Lakukan Pembersihan Haram
**Vaksin Bacillus Calmette–Guérin (BCG)** merupakan vaksin yang paling biasa digunakan untuk tuberkulosis. Di negara tempat tuberkulosis, atau batuk kering, biasa ditemui, satu dos adalah disarankan untuk bayi yang sihat, sehampir mungkin dengan kelahiran. Bayi yang menghidap HIV/AIDS tidak boleh divaksin. Di kawasan tempat tuberkulosis jarang ditemui, hanya bayi yang berisiko tinggi biasanya diimunkan dengan kes tuberkulosis yang disyaki diuji dan dirawat. Orang dewasa yang tidak menghidap tuberkulosis dan belum pernah diimun tetapi kerap terdedah kepada tuberkulosis yang kalis ubat juga boleh diimunkan.

Kadar perlindungan sangat berbeza dan bertahan antara sepuluh hingga dua puluh tahun.  Dalam kalangan kanak-kanak, vaksin ini mencegah kira-kira 20% kanak-kanak daripada dijangkiti dan dalam kalangan kanak-kanak yang dijangkiti, ia melindungi separuh daripada mereka daripada mendapat penyakit. Vaksin ini diberi melalui suntikan ke dalam kulit. Dos tambahan tidak disokong oleh bukti. Ia juga boleh digunakan dalam rawatan untuk beberapa jenis barah pundi.

Kesan sampingan yang serius jarang dilihat. Seringkali berlaku kemerahan, bengkak dan sakit yang ringan pada tempat suntikan. Ulser boleh juga terbentuk dengan sedikit parut selepas sembuh. Kesan sampingan lebih biasa dilihat dan lebih berpotensi untuk menjadi teruk dalam kalangan mereka yang mempunyai fungsi imun yang lemah. Vaksin ini tidak selamat digunakan semasa hamil. Pada asalnya vaksin ini dibangunkan daripada *Mycobacterium bovis* yang biasa ditemui pada lembu. Walaupun ia sudah dilemahkan, ia masih hidup.

Vaksin BCG mula-mula digunakan secara perubatan pada tahun 1921. Ia tersenarai dalam Senarai Ubat Penting Pertubuhan Kesihatan Sedunia, iaitu ubat paling penting yang diperlukan dalam sistem kesihatan yang asas. Pada tahun 2014, kos borong vaksin ini ialah USD0.16 per dos. Di Amerika Syarikat, kosnya ialah USD100 hingga USD200. Setiap tahun, vaksin ini diberikan kepada kira-kira 100 juta kanak-kanak.
**Vakuol** merupakan suatu bahagian yang terdapat di dalam sesebuah sel iaitu ruang berisi teras sel yang terdiri daripada air dan zat terlarut. Kesemua sel tumbuhan mempunyai vakuol yang tiada pada sel haiwan kecuali pada haiwan unisel peringkat rendah. Vakuol merupakan rongga-rongga besar sitoplasma yang berisi bendalir. Tumbuhan yang matang mempunyai vakoul yang besar.

Setiap vakuol dikelilingi oleh membran yang dikenali sebagai tonoplas. Tonoplas ialah dinding separa telap yang tebal, kuat dan kenyal yang dibina daripada selulosa karbohidratpolisakarida.

Sap sel vakoul terdiri daripada: 

* gula
* garam
* asid organik
* oksigen
* karbon dioksida
* pigmen
* beberapa jenis hasil perkumuhan

Fungsi
------

Vakuol berfungsi untuk mengawal keseimbangan osmosis dan tekanan segah sel kering

Lihat juga
----------

Bahagian lain di dalam sel:

* membran plasma
* dinding sel
* nukleus
* jalinan endoplasma
* ribosom
* mitokondrion
* jasad golgi
* kloroplas

| Organel sel |
| --- |
| Akrosom | Dinding sel | Membran sel | Kloroplas | Silium/Flagelum | Sentrosom | Sitoplasma | Retikulum endoplasma | Jasad / perkakas Golgi | Lisosom | Melanosom Mitokondrion | Miofibril | Nukleus | Parentesom | Peroksisom | Plastid | Ribosom | Vakuol | Vesikel |
Batu lodak.
**Batu lodak** merupakan batuan enap yang saiz zarahnya adalah dalam julat lumpur, lebih halus dari batu pasir dan lebih kasar berbanding batu-lempung.

Penerangan
----------

Batu lodak adalah klastik batu enapan. Seperti namanya, ia adalah kebanyakannya terdiri (lebih daripada 2/3) daripada lumpur zarah bersaiz, ditakrifkan sebagai bijirin 2-62 mikron atau 4 hingga 8 pada skala phi (φ) Krumbein. Batu lodak berbeza dengan ketara daripada batu pasir kerana liangnya yang lebih kecil dan kecenderungan yang lebih tinggi untuk mengandungi kandungan tinggi tanah liat. Walaupun sering disalah anggap sebagai syal, batu lodak kekurangan kefisilan dan pelekapan yang biasa bagi syal. Batu lodak mungkin mengandungi konkresi. Melainkan batu lodak yang agak berbentuk syal, stratifikasi mungkin kabur dan ia cenderung untuk luluh hawa pada sudut serong yang tidak berkaitan dengan lapisan.

Batu lumpur atau syal adalah batuan yang mengandungi lumpur, yang merupakan bahan yang mengandungi pelbagai kelodak dan tanah liat. Batu lodak dibezakan dengan mempunyai majoriti kelodak, bukan tanah liat.

Batu lodak Holtzclaw, Louisville, Kentucky

Rujukan
-------

* Folk, R.L. 1965, *Petrology of sedimentary rocks* PDF version Diarkibkan 2006-02-14 di Wayback Machine. Austin: Hemphill’s Bookstore. 2nd ed. 1981, ISBN 0-914696-14-9
* Williams, Howel, Francis J. Turner and Charles M. Gilbert, 1954, *Petrography*, W. H. Freeman

|  |  |
| --- | --- |
|  | Wikimedia Commons mempunyai media berkaitan ***Batu lodak*** |
**Ahmad al-Tifashi** (atau Ahmad ibn Yusuf al-Tīfāchī), yang dilahirkan di Tifash, sebuah kampung purba berhampiran bandar Gafsa di Tunisia (1184- meninggal dunia pada 1253 di Kaherah, Mesir) ialah seorang penyair, penulis dan ahli antologi berber yang paling dikenali dengan karyanya yang berjudul *Nuz'hatul Albab*.

Biografi
--------

Tidak banyak diketahui tentang hayat al-Tifashi. Beliau dikatakan tinggal kabanyakannya di Tunis, Kaherah, dan Damsyik, meskipun beliau mungkin berpindah-randah. Beliau berpendidikan dan berperadaban tinggi. Beliau mengarang *Nuz'hatul Albab* (*A Promenade of the Hearts*), sebuah antologi puisi Arab dan jenaka 12 bab tentang amalan erotik dan seks, yang menonjolkan entri-entri heteroseksual dan homoerotikisme dengan bias terhadap homoerotikisme.

Terjemahan dalam bahasa Perancis oleh René R. Khawam, yang berdasarkan salinan dalam bahasa Arab yang tersimpan di Paris, diterbitkan sebagai *Les Délices des cœurs par Ahmad al-Tifachi* (1971 dan 1981).

Terjemahan ilmiah bahagian homoerotik oleh Edward A. Lacey diterbitkan dalam bahasa Inggeris sebagai *The Delight of Hearts, or What You Will Not Find In Any Book* (1988). Versi[*Penjelasan diperlukan*] memenangi Lambda Literary Award pada 1989.

Al-Tifashi juga menulis beberapa karya mengenai kesihatan seks, salah satunya terpelihara dalam satu salinan di National Library of Medicine. Bagaimanapun, beliau pada asasnya dikenali dengan jauharinya, "Az'harul Afkar fi Jawahirul Ahjar", yang merupakan karya berbahasa Arab Zaman Pertengahan paling terkenal dan komprehensif tentang kegunaan bahan galian. Ia meliputi 25 jenis batu permata dan galian secara terperinci, dengan memberikan kegunaan secara perubatan dan magik setiap satunya, dan juga beberapa etimologi Parsi nama-namanya. Ia terpelihara dalam banyak salinan manuskrip dan digunakan oleh ramai penulis terkemudian.

Rujukan
-------

Untuk kehidupan dan penulisannya, lihat:

* J. Ruska dan O. Kahl, "Tifashi" dalam *The Encyclopaedia of Islam*, edisi ke-2, ed. oleh H.A.R. Gibbs, B. Lewis, Ch. Pellat, C. Bosworth et al. 11 jild. (Leiden: E.J. Brill, 1960-2002), jild. 10, hlmn. 476
* Manfred Ullmann, *Die Medizin im Islam*, *Handbuch der Orientalistik*, Abteilung I, Erg?nzungsband vi, Abschnitt 1 (Leiden: E.J. Brill, 1970), hlmn. 196
* C. Brockelmann, *Geschichte der arabischen Litteratur*, Supplement, 3 jild. (Leiden: Brill, 1937-1942). jild. 1, hlmn. 904.

Pautan luar
-----------

* Azhar al-Afkar fi Jawahir al-Ahjar
* Nuzhat al-Albab

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Perancis (data)
* Jerman
* Itali
* Israel
* Amerika Syarikat
* Belanda
* Sweden
* Vatican

 |
| Kamus biografi | 
* Jerman

 |
| Pangkalan data saintifik | 
* CiNii (Jepun)

 |
| Lain-lain | 
* Aplikasi Berfaset Terminologi Subjek
* RERO (Switzerland)
	+ 1
* SUDOC (Perancis)
	+ 1

 |
Set batu uji
**Batu uji** merupakan kepingan tablet yang diperbuat daripada batu kecil seperti sabak atau lidit dan digunakan untuk mencerakinkan aloi atau logam berharga. Ia mempunyai permukaan berbutir halus di mana logam lembut apabila digores meninggalkan jejak yang ketara.

Sejarah
-------

Batu uji pernah digunakan pada zaman Harappah dari Tamadun Lembah Indus sekitar tahun 2600-1900 SM untuk menguji ketulenan logam lembut. Ia juga pernah digunakan di Yunani Purba.

Batu uji membolehkan sesiapa sahaja menyukat ketulenan sampel logam dengan mudah dan cepat. Dari situ, ia membawa kepada penggunaan emas secara meluas sebagai kaedah pertukaran. Walaupun mencampurkan emas dengan bahan yang lebih murah adalah perkara biasa dalam duit syiling, penggunaan batu uji dengan mudah dapat menentukan kuantiti emas dalam duit syiling, dan dengan itu dapat mengira nilai intrinsiknya.

Penggunaan
----------

Menggores emas pada batu uji akan meninggalkan kesan garis yang nyata. Oleh sebab aloi emas yang berbeza-beza menghasilkan warna yang berbeza-beza, maka sampel yang tidak diketahui dapat dibandingkan dengan sampel-sampel yang diketahui ketulenannya. Kaedah ini telah digunakan sejak zaman dahulu lagi. Pada zaman moden ini, ujian tambahan dapat dilakukan di mana kesan tersebut akan bertindak balas secara berbeza terhadap kepekatan tertentu asid nitrik atau aqua regia, dengan itu dapat mengenal pasti kualiti emas. Oleh yang demikian, emas 24 karat tiada kesan ketara tetapi emas 14 karat akan menunjukkan aktiviti kimia.

Rujukan
-------

1. ↑  "Touchstone". *Oxford English Dictionary*. Dicapai pada 10 March 2013.
2. ↑  Venable, Shannon L. (2011). *Gold: A Cultural Encyclopedia*. Santa Barbara, CA: ABC-CLIO, LLC. m/s. 264. ISBN 978-0313-384318.
3. ↑  Bisht, R. S. (1982). "Excavations at Banawali: 1974–77". Dalam Possehl, Gregory L. (penyunting). *Harappan Civilization: A Contemporary Perspective*. New Delhi: Oxford and IBH Publishing Co. m/s. 113–124.
**Sultan Ahmad Shah ibni Almarhum Sultan Mahmud Shah** (meninggal pada tahun 1513) merupakan sultan *de-facto* Kesultanan Melayu Melaka

Baginda merupakan anakanda kepada Sultan Mahmud Shah, Sultan Ahmad Shah memerintah pada tahun 1511 yakni selepas kejatuhan Melaka ke tangan Portugis. Pemerintahannya berakhir pada tahun 1513, apabila ayahanda baginda Sultan Mahmud Shah ketika itu membunuhnya kerana gagal dalam percubaan menawan kembali kota Melaka.

Sultan Ahmad Shah juga menyertai ekspedisi legenda Puteri Gunung Ledang. Puteri tersebut dikatakan menginginkan semangkuk darah Sultan Ahmad Shah supaya mengahwininya.

Pautan luar
-----------

* Kingdom of Malacca( Diarkibkan 2009-11-01 di Wayback Machine 2009-10-31) daripada MSN Encarta
*

Lihat juga
----------

* Kesultanan Melayu Melaka
* Sulalatus Salatin

Rujukan
-------

1. ↑  Hale, C. (2013). *Massacre in Malaya: Exposing Britain's My Lai.* Google Books. Dicapai pada 15 Ogos 2015, daripada

| Gelar sebagai penuntut |
| --- |
| **Kehilangan gelaran**Penaklukan Melaka | **— TIDAK MEMERINTAH —*****Sultan Melaka***1511-1513Alasan untuk kegagalan Pewarisan:Diserang Portugis | Diikuti oleh:**Mahmud Shah** |

| Persondata |
| --- |
| Nama | Ahmad Shah of Malacca |
| Nama alternatif |  |
| Pemerihalan ringkas | Sultans of Malacca |
| Tarikh kelahiran |  |
| Tempat kelahiran |  |
| Tarikh kematian | 1513 |
| Tempat kematian |  |
Tanih dan cebisan batu melitupi batuan dasar di Sandside Bay, Caithness.
Dalam bidang stratigrafi, **batuan dasar** ialah batu *pejal* natif yang mendasari permukaan planet bumian seperti Bumi. Di atas batuan dasar lazimnya ada batu-batan yang tercebis-cebis dan terluluhawa dalam tanah bawah dasar. Adalah penting untuk mengenal pasti di mana letaknya permukaan atas batuan dasar ketika melaksanakan projek kejuruteraan awam, dengan kaedah penggalian, menggerudi atau geofizik. Pemendapan permukaan boleh menjadi sangat tebal sehingga batuan dasar itu berada ratusan meter di bawah permukaan.

Batuan dasar boleh meluluhawa di bawah permukaan atasnya untuk membentuk saprolit.

Peta geologi yang cukup padat boleh menunjukkan taburan pelbagai jenis batu, yakni batu yang terdedah pada permukaan seandainya semua tanih atau longgokan permukaan yang lain dikosongkan.

Rujukan
-------

1. ↑  "Swinford,E.Mac What the glaciers left behind - drift thickness map of Ohio, Ohio Department of Natural Resources, Division of Geological Survey, surat berita 2004, No.1" (PDF). Diarkibkan daripada yang asal (PDF) pada 2012-10-02. Dicapai pada 2010-11-27.
2. ↑  BGS. "Digital Geology - Bedrock geology theme". Dicapai pada 2009-11-12.
Ahmad Zewail
**Dr. Ahmad Zewail** seorang tokoh pakar sains Mesir telah dianugerahkan dengan Hadiah Nobel 1999 dalam bidang kimia.

Dr. Zewail merupakan saintis Islam kedua selepas Prof. Abdus Salam, rakyat Pakistan yang menerima anugerah berprestij tersebut di atas jasanya untuk penemuan *Femto Second*, iaitu kaedah mengesan pergerakan atom dan molekul menerusi sukatan waktu yang tepat.

Penemuan tersebut dikatakan berupaya mengesan ukuran jarak dalam unit bagi pergerakan molekul iaitu bersamaan dengan 1/100 juta sentimeter manakala kelajuan diukur berdasarkan satu kilometer sesaat.

Dengan bantuan *Femto Laser*, ia akan membolehkan sukatan unit masa untuk pergerakan yang bersamaan dengan 100 Femto Second. 

Beliau kini menetap di San Marino, California bersama isterinya Dema Zewail yang merupakan ahli perubatan di Universiti California, Los Angeles (UCLA). Dia mendapat kerakyatan Amerika Syarikat pada 1982.

Sementara itu beliau juga pernah menyandang Anugerah Kerusi Linus Pauling bagi mengiktiraf saintis dalam bidang Fizik Kimia di California Institute of Technology, Pasadena sejak tahun 1990.

Fakta menarik Dr. Ahmad Zewail

* Saintis Islam kedua yang mendapat Anugerah Nobel dalam bidang kimia pada tahun 1999.
* Beliau dilahirkan pada 26 Februari 1946 di Mesir.
* Ibu bapanya begitu mengharapkan beliau menjadi seorang profesor. Malah sejak kecil lagi, ibu bapanya telah meletakkan tanda nama "Dr. Ahmed" di bilik bacaannya.
* Selain membaca, beliau sangat meminati muzik.
* Beliau tidak meminati Sains Sosial kerana ia memerlukan seseorang itu mengingat sesuatu subjek sedangkan beliau lebih suka bertanya "kenapa" dan "bagaimana".
* Minatnya dalam bidang matematik dan kimia bermula sejak kecil. Beliau pernah membina beberapa buah alat uji kaji termasuklah sebuah radas daripada alat pembakar milik ibunya (yang digunakan untuk membuat kopi).
* Bapa kepada empat orang cahaya mata itu memiliki dua kewarganegaraan iaitu Mesir dan Amerika Syarikat.
* Beliau memegang dua jawatan profesor di Caltech iaitu Profesor Fizik dan Kimia.

Pautan luar
-----------

*
Contoh kulit buku Umbra Comix
**Umbra comix** merupakan idea usahasama encik **Ubder S. Iskandar** dan **Nuriazam Ismail** *aka* Nurie, dua orang penggiat dan penggumpul komik dari utara tanah air. Ia lahir atas kesedaran kedua orang pencinta seni dan komik yang mahu mengisi kekosongan setelah merundumnya komik-komik tempatan.

Bermula dengan **Umbra - Black Hole Under** sebuah kompilasi komik hitam putih dengan setebal 200 muka surat lebih, **Ubder** bertindak sebagai penulis skripnya dan **Nurie** adalah pelukis komiknya. kemunculan **Umbra comix** dipasaran sedikit sebanyak mengejutkan peminat komik tanah air kerana isi persembahannya yang berlainan dari komik-komik arus perdana. **Umbra comix** kemudiannya terbit dalam saiz yang comel walaupun tempo penerbitannya 2 bulan sekali, menyebabkan pencinta komik indie ternanti-nanti. Melalui **Umbra comix**, kedua penggiat seni mendapat sokongan padu dari penggemar-penggemar indie.

Antara pelukis komik dan kartunis yang turut menyumbangkan untuk **Umbra** ialah; Kimball, Odows, Invictus, Alifstyle, Hairi, Neosidewinder, Mafia, Iki dan sayang sekali **Umbra comix** terpaksa menghentikan operasinya kerana faktor-faktor tertentu.

Lihat juga
----------

* Komik di Malaysia

Pautan luar
-----------

* Laman Umbra Comix
* Blog Jalan-Jalan Cari Komik



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Tangga gerak di stesen Copenhagen Metro, Denmark, 2007.
**Tangga gerak** atau **eskalator** ialah sejenis peranti pengangkutan penyampai yang mengangkat penumpangnya dari tingkat ke tingkat dalam sesebuah bangunan. Alat ini terdiri daripada serantaian anak tangga pacuan motor yang bergerak ke atas atau bawah dalam satu landasan, sementara mata tangga kekal mendatar.

Tangga gerak digunakan di seluruh dunia untuk mengangkut pejalan kaki di tempat-tempat yang tidak sesuai dipasang lif. Antara tempat-tempat yang menggunakannya termasuk gedung serbaneka, pusat beli-belah, lapangan terbang, stesen keretapi, pusat konvensyen, hotel, dan bangunan awam.

Tangga gerak banyak sekali faedahnya, seperti berupaya mengangkut ramai orang, boleh dipasang dalam ruang yang boleh dimuatkan tangga, tiada masa menunggu (kecuali bilangan terlalu ramai), berguna untuk membawa orang ke arah pintu keluar atau pameran istimewa, dan juga boleh dikaliscuacakan untuk kegunaan luar bangunan.

Galeri
------

* Tangga gerak
* Tangga gerak di Stesen Angel,London Underground,London, England.Tangga gerak di Stesen Angel,  
London Underground,  
London, England.
* Tangga gerak Okadaya Mores, Kawasaki, Jepun.Tangga gerak Okadaya Mores, Kawasaki, Jepun.
* Westfield Garden State Plaza, Paramus, New Jersey, AS.Westfield Garden State Plaza, Paramus, New Jersey, AS.
* Tangga gerak di Helsinki metro station, Finland.Tangga gerak di Helsinki metro station, Finland.
* Tangga gerak yang sangat kecil di Harrods, London, England.Tangga gerak yang sangat kecil di Harrods, London, England.
* Tangga gerak di Belo Horizonte, Brazil.Tangga gerak di Belo Horizonte, Brazil.
* Tangga gerak berpilin di Caesars Palace, Las Vegas, Nevada, United States.Tangga gerak berpilin di Caesars Palace, Las Vegas, Nevada, United States.
* Tangga gerak berpilin di Hong Kong, China.Tangga gerak berpilin di Hong Kong, China.
* Tangga gerak di Stadtbahn Köln, Cologne, Jerman.Tangga gerak di Stadtbahn Köln, Cologne, Jerman.
* Pintu masuk tangga bergerak Central-Mid-Levels Hong Kong, China.Pintu masuk tangga bergerak Central-Mid-Levels Hong Kong, China.
* Tangga bergerak Otis terawal di T. Eaton's Company di Calgary, Alberta, Kanada.Tangga bergerak Otis terawal di T. Eaton's Company di Calgary, Alberta, Kanada.
* Tangga bergerak di Stesen Park Pobedy, Moscow, Rusia.Tangga bergerak di Stesen Park Pobedy, Moscow, Rusia.

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Escalators*** |

|  |  |
| --- | --- |
|  | Wikimedia Commons mempunyai media berkaitan ***Tangga gerak*** |
**Umberto I** atau **Humbert I** (Itali: *Umberto Ranieri Carlo Emanuele Giovanni Maria Ferdinando Eugenio di Savoia*code: it is deprecated , 14 Mac 1844 – 29 Julai 1900), nama samaran beliau ialah *yang Bagus* (*il Buono*), merupakan salah seorang Raja Itali dari 9 Januari 1878 hingga tarikh kematian beliau. 

Pemerintahan Umberto menyaksikan Itali cuba memperluaskan jajahannya ke Tanduk Afrika. Tentera Itali berjaya menrebut Eritrea dan Somalia tetapi tewas ketika bertempur dengan Habsyah di Pertempuran Adwa pada tahun 1896. Pada tahun 1882, beliau meluluskan Tiga Pakatan iaitu Itali pada ketika itu bersekutu dengan Empayar Jerman dan Austria-Hungary.

Beliau amat dibenci oleh anarkis yang telah melakukan pembunuhan ke atasnya pada tahun 1900. Beliau telah dibunuh oleh anarkis yang bernama Gaetano Bresci, dua tahun selepas pembunuhan beramai-ramai Bava-Bacharis.

Sultan Abu Bakar ibni Almarhum Raja Temenggung Tun Daeng Ibrahim dari Kesultanan Johor pernah mencemar duli menghadap beliau dan Pope Leo XIII di Rom selama 18-24 April 1885.

|  |
| --- |
| Umberto I dari Itali **Kerabat Savoy****Tarikh keputeraan:** 14 Mac 1844  **Tarikh kemangkatan:** 29 Julai 1900 |
| Gelaran pemerintah |
| Didahului oleh**Victor Emmanuel II** | **Raja Itali**1878–1900 | Diikuti oleh:**Victor Emmanuel III** |

| * l
* b
* s
Raja Itali antara 1861 dan 1946 |
| --- |
| 
* Vittorio Emanuele II *(1861–1878)*
* Umberto I *(1878–1900)*
* Vittorio Emanuele III *(1900–1946)*
* Umberto II *(1946)*

 |



1. ↑
**Banteng** (bahasa Inggeris: *banteng*) ialah sejenis lembu yang didapati di Myanmar, Thailand, Kemboja, Laos, Vietnam, Borneo, Java, dan Bali. Nama sainsnya *Bos banteng*. Beberapa ekor Banteng telah dibawa masuk ke Australia utara semasa penjajahan British pada tahun 1849.

Sifat fizikal
-------------

Banteng membesar sehingga ketinggian 1.6 meter pada bahunya dan panjangnya ialah 2.3 meter. Berat banteng jantan adalah antara 680 - 810 kilogram, tetapi berat banteng betina adalah lebih ringan. Bagaimanapun, berat sesetengah banteng yang amat besar mencapai hampir satu tan.

Banteng berwarna putih pada bahagian bawah kaki, dan bahagian pinggulnya, serta tompok-tompok putih di sekeliling mata dan muncungnya. Bagaimanapun, terdapat dimorfisme jantina yang amat besar. Banteng jantan mempunyai kulit yang hitam-biru atau perang berangan, tanduk panjang yang melengkung ke atas, serta ponok pada dahunya. Sebaliknya, banteng betina mempunyai kulit yang perang kemerah-merahan, tanduk kecil yang melengkung ke dalam, dan tidak berponok.

Banteng hidup di dalam hutan jarang dan makan rumput, buluh, daun, dan dahan muda. Secara amnya, banteng adalah aktif pada kedua-dua siang dan malam, tetapi di tempat yang terdapat manusia, binatang ini mengamalkan hidup nokturnal. Banteng cendurung berkumpul dalam kawanan sebanyak dua hingga tiga puluh ekor.

Banteng telah diternakan di beberapa tempat di Asia Tenggara, dan terdapat di sekitar 1.5 juta ekor banteng ternakan. Banteng liar dan banteng ternakan boleh membiak, dan anak-anaknya biasanya subur.

Pada Februari 2005, bilangan banteng di Semenanjung Cobourg ialah 10,000 ekor dan oleh itu, menyebabkan bilangan banteng di Wilayah Utara, Australia merupakan kelompok banteng yang terbesar di dunia. Bagaimanapun, dalam habitat aslinya, bilangan kawanan banteng yang terbesar adalah kurang daripada 500 ekor.

Pautan luar
-----------

* ARKive – imej dan filem mengenai banteng *(Bos javanicus)* Diarkibkan 2006-04-22 di Wayback Machine
* Banteng hidup biak di Semenanjung Cobourg Diarkibkan 2005-04-10 di Wayback Machine daripada Laman web Universiti Charles Darwin
* Makalah mangkin mengenai Banteng
* Profil Spesies daripada Perkhidmatan Ikan & Binatang Liar Amerika Syarikat
**Bremont Watch Company** ialah sebuah syarikat jam tangan mewah bertemakan penerbangan yang berpangkalan di England. Pengeluaran tahunan adalah kira-kira 8,000-10,000.

Sejarah
-------

Bremont diasaskan oleh adik-beradik Nick dan Giles English. Dua bersaudara itu telah memperoleh pengalaman mekanikal daripada bapa mereka Dr Euan English. Ini melibatkan perhimpunan jam, pembinaan kapal terbang dan kapal layar. Pada 4 Mac 1995 Euan English dibunuh dan Nick cedera parah ketika pesawat Harvard vintaj Perang Dunia II terhempas semasa penerbangan latihan untuk pameran udara. Kemalangan itu mendorong dua beradik untuk menjual jam tangan.

Anugerah
--------

Sejak penubuhannya, Bremont mendakwa telah menerima anugerah dalam pelbagai bidang: HSBC Global Connections, pemenang keseluruhan, 2013; UK Retail Jewellery Awards, pemenang berganda, 2013; Luxury Briefing Awards, ‘Breakthrough Brand’, 2012; UK Jewellery Awards, ‘Watch Brand of the Year Award’, 2011.

Tentera
-------

Bremont telah mencipta beberapa jam tangan edisi khas untuk berkhidmat atau bekas ahli angkatan bersenjata, berdasarkan model komersilnya. Pembelian jam tangan ini terhad kepada orang yang telah terbang dalam pesawat subjek, berkhidmat dalam unit tentera yang diperingati atau, dalam satu kes, berkhidmat di kapal perang tertentu.

Rujukan
-------

1. ↑  Thomas, Daniel (18 August 2016). "The rebirth of British watchmaking". *Bbc.co.uk*. Dicapai pada 30 September 2018.
2. ↑  "Bremont, the beginnings". *Bremont.com*. Diarkibkan daripada yang asal pada 4 August 2016. Dicapai pada 1 August 2016.
3. ↑  "Archived copy". Diarkibkan daripada yang asal pada 2013-11-24. Dicapai pada 2013-11-15.CS1 maint: archived copy as title (link)
4. ↑  "Military". *Bremont.com*. Dicapai pada 1 August 2016.
5. ↑  "5 Brands with an Aviation History". *Menswearstyle.co.uk*. Dicapai pada 30 September 2018.

Pautan luar
-----------

* Tapak web rasmi
* Kisah Bremont
Balai Besar
**Balai Besar** yang terletak di bandaraya Alor Setar, Kedah merupakan sebuah balai besar yang dibina oleh Sultan Muhammad Jiwa Zainal Adilin Mu'adzam Shah II (1710 – 1778) pada tahun 1735 dan berfungsi untuk mengendalikan upacara rasmi raja-raja dan kerajaan.

Dua orang Sultan Kedah yang pernah ditabalkan secara rasmi di Balai Besar ini ialah Sultan Ahmad Tajuddin Halim Shah II, Sultan Kedah ke-22 (1804-1845) pada tahun 1805 dan Sultan Abdul Halim Mu’adzam Shah, Sultan Kedah ke-27 (1958-2017) pada 20 Februari 1959.

Kedudukan Balai Besar di tengah-tengah bandaraya Alor Setar dianggap sangat strategik kerana ia dikelilingi oleh banyak bangunan dan monumen bersejarah yang lain seperti Muzium Diraja Kedah, Galeri Sultan Abdul Halim Mu'adzam Shah, Balai Nobat, Balai Seni Negeri dan juga Masjid Zahir.

Latar belakang
--------------

### Seni bina

Balai Besar Kedah dibina dengan gabungan keindahan senibina dan mempamerkan kehalusan kerja-kerja seni pertukangan yang mengkagumkan. Balai Besar Kedah dibina menggunakan kayu cengal emas dan ia merupakan bukti kehalusan dan kesenian pertukangan kayu Melayu. Balai Besar Kedah mempunyai ukiran berwarna keemasan dan cermin dari Cina pada bumbungnya. Balai Besar Kedah mempunyai sejumlah 42 tiang utama yang diperbuat daripada kayu keras yang masih kukuh sehingga hari ini. Balai ini dibina dengan menggunakan bahan kayu untuk tiang, atap dan lantai.

### Kemusnahan

Bangunan ini pernah mengalami kemusnahan ekoran serangan oleh angkatan Bugis pada tahun 1770 dan serangan Thai pada tahun 1821. Semasa pemerintahan Sultan Abdul Hamid Halim Shah (1882 - 1743), bangunan ini telah dibina semula pada tahun 1896. Kerja-kerja pembinaannya diketuai oleh Muhammad bin Lebai Tambi seorang arkitek dari Jabatan Kerja Raya Kedah bagi menyediakan balai ini untuk majlis perkahwinan lima orang putera dan puetri raja pada tahun 1904.

Lihat juga
----------

* Balai Nobat negeri Kedah

Pautan luar
-----------

* Balai Besar Diarkibkan 2009-05-05 di Wayback Machine

|  |  |
| --- | --- |
| Ikon tunas | Rencana berkaitan Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Abad ke-21** ialah abad kini dalam kalendar-kalendar yang berdasarkan Zaman Kristian ataupun Zaman Umum seperti kalendar Gregory, Tempohnya adalah dari 2001 hingga 2100 dan tempoh milenium ketiga adalah dari 2001 sehingga 3000. Ini disebabkan pengiraan abad pertama bermula dengan tahun 1.

Biasanya, penggunaan umum mengganggap bahawa abad ke-21 berlangsung dari 2000 hingga 2099 dan milenium ketiga dari 2000 sehingga 2999. Pada 2000, ISO menyokong kegunaan umum dengan mentakrifkan kalendar yang memulakan perhitungannya dari tahun sifar. Dari segi amalan, masalah ini telahpun diselesaikan dengan penggunaan 1 Januari, 2000 yang meluas untuk menandakan permulaan abad ke-21. Dekad-dekad sering dianggap sebagai bermula dengan tahun sifar dan diberikan nama yang sewajar, umpamanya "2010-an" dan sebagainya.

Serupa dengan tempatnya abad ke-20 dalam penamaan "*20th century Fox*", abad ke-21 telah dipergunakan dalam nama pelbagai syarikat dan organisasi.

Peristiwa
---------

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **1990-an** | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| **2000-an** | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| **2010-an** | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| **2020-an** | 2020 | 2021 | 2022 | 2023 | 2024 | 2025 | 2026 | 2027 | 2028 | 2029 |
| **2030-an** | 2030 | 2031 | 2032 | 2033 | 2034 | 2035 | 2036 | 2037 | 2038 | 2039 |
| **2040-an** | 2040 | 2041 | 2042 | 2043 | 2044 | 2045 | 2046 | 2047 | 2048 | 2049 |
| **2050-an** | 2050 | 2051 | 2052 | 2053 | 2054 | 2055 | 2056 | 2057 | 2058 | 2059 |
| **2060-an** | 2060 | 2061 | 2062 | 2063 | 2064 | 2065 | 2066 | 2067 | 2068 | 2069 |
| **2070-an** | 2070 | 2071 | 2072 | 2073 | 2074 | 2075 | 2076 | 2077 | 2078 | 2079 |
| **2080-an** | 2080 | 2081 | 2082 | 2083 | 2084 | 2085 | 2086 | 2087 | 2088 | 2089 |
| **2090-an** | 2090 | 2091 | 2092 | 2093 | 2094 | 2095 | 2096 | 2097 | 2098 | 2099 |
| **2100-an** | 2100 | 2101 | 2102 | 2103 | 2104 | 2105 | 2106 | 2107 | 2108 | 2109 |
*The Flirtation* (1904), oleh Eugene de Blaas
**Tarikan seksual** ialah tarikan atas dasar keinginan seksual atau kualiti membangkitkan minat tersebut. **Daya tarikan seksual** atau **tarikan seks** ialah keupayaan individu untuk menarik orang lain secara seksual, dan merupakan faktor dalam pemilihan seksual atau pilihan pasangan. Tarikan boleh kepada kualiti fizikal atau lain-lain atau sifat seseorang, atau kepada kualiti sedemikian dalam konteks di mana ia muncul. Tarikan itu mungkin kepada estetika atau pergerakan seseorang atau suara atau bau mereka, antara lain. Tarikan itu mungkin dipertingkatkan dengan perhiasan, pakaian, minyak wangi atau gaya seseorang. Ia boleh dipengaruhi oleh faktor genetik, psikologi atau budaya individu, atau kualiti lain yang lebih amorf. Tarikan seksual juga merupakan tindak balas kepada orang lain yang bergantung pada gabungan orang yang memiliki sifat dan kriteria orang yang tertarik.

Rujukan
-------

1. ↑  "Sexual attraction". TheFreeDictionary.com. Dicapai pada December 16, 2011.

Catatan
-------

* Feinberg DR, Jones BC, Law Smith MJ, dll. (February 2006). "Menstrual cycle, trait estrogen level, and masculinity preferences in the human voice". *Horm Behav*. **49** (2): 215–22. doi:10.1016/j.yhbeh.2005.07.004. PMID 16055126. S2CID 14884832.
* On peculiarities of Russian sex appeal, see Draitser, Emil (1999). *Making war, not love: Gender and sexuality in Russian humor*. New York: St. Martin's Press. m/s. 13–32. ISBN 978-0-312-22129-4.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Tarikan seksual*** |

* Sexual Attraction Among Humans
* FaceResearch – Scientific research and online studies on the role of faces in sexual attraction
* Reunions Set Off Sex Urges, Article on sexual attraction among birth relatives sparked by reunion.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Israel
* Amerika Syarikat
* Latvia

 |
Peta Bolivia yang menunjukkan jajahan Tarija.
**Tarija** merupakan salah satu daripada sembilan jajahan di negara Bolivia. Ia terletak di bahagian selatan Bolivia yang bersempadan dengan Argentina. Menurut banci pada tahun 2001, ia mempunyai jumlah penduduk sebanyak 391,226. Keluasan kawasannya 37.623 km². Bandar raya Tarija ialah ibu kota jajahan ini.

Jajahan ini dibahagikan kepada enam provinsi:

1. Aniceto Arce
2. Burdett O'Connor
3. Cercado
4. Eustaquio Méndez
5. Gran Chaco
6. José María Avilés

Tempat-tempat yang terkenal di Tarija termasuk:

* Villamontes, sebuah bandar perhutanan
* Bermejo, sebuah bandar yang bersempadan dengan Argentina.

Jajahan mempunyai simpanan gas asli yang kedua terbesar di Amerika Selatan yang menjadi kemegahannya. Hasil gas dan pelaburan langsung asing dalam penjelajahan dan pengedaran gas yang semakin bertambah telah mempercepatkan pertumbuhan dan mengesahkan Tarija sebagai pusat perindustrian Bolivia yang berikut. Pengembangan simpanan gas Tarija telah dihalang oleh ketakstabilan politik pada peringkat negara.

Tarija juga merupakan tempat asal kepada melebihi 20 puak Indian yang berbeza (puak Guarani ialah puak yang terbesar) yang terdiri daripada 20 hingga 1500 orang.

Pautan luar
-----------

* Bolivian Music and Web Varieties Diarkibkan 2006-08-21 di Wayback Machine
|  |
| --- |
| **Buku / Novel** |
| Fail:Buku The Royal Commoner: The Life And Times Of Imam perang Jabor 1858-1921.jpgBuku The Royal Commoner: The Life And Times Of Imam perang Jabor 1858-1921 |
| The Royal Commoner: The Life And Times Of Imam perang Jabor 1858-1921 |
| **Siri** |  |
| **Pengarang Asal** |  |
| **Penterjemah** |  |
| **ISBN** | 967-931-112-0 |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Perpustakaan Negara Malaysia |
| **Negara** | Malaysia |
| **Bahasa** | Melayu |
| **Tahun Keluaran** | 2002 |
| **Bilangan Muka Surat** | 177 |
| **Harga** | 25.00 |

Buku ***The Royal Commoner: The Life And Times Of Imam perang Jabor 1858-1921*** merupakan buku yang diterbitkan oleh Perpustakaan Negara Malaysia, dengan nombor ISBN 967-931-112-0. Ia terdiri daripada 177 halaman dan berharga RM 25.00.

Ringkasan
---------

Buku *The Royal Commoner: The Life And Times Of Imam perang Jabor 1858-1921* ini diterbitkan pada tahun 2002 menceritakan tentang fakta biografi dan peristiwa kepahlawan Ngah Jabor yang merupakan salah seorang pahlawan Melayu Perak yang terkenal diera zaman penentangan penjajahan British di negeri Perak, Malaysia sekitar tahun 1880.

Pautan luar
-----------
**Bukan Bintang Biasa** atau disingkatkan dengan nama **BBB** adalah kumpulan muzik ditubuhkan oleh Melly Goeslaw pada tahun 2006. Yang terdiri daripada Raffi Ahmad, Dimas Beck, Laudya Cynthia Bella, Ayushita dan Chelsea Olivia Wijaya di Jakarta.

Biografi
--------

BBB adalah kumpulan muzik yang terdiri dari Raffi Ahmad, Dimas Beck, Laudya Cynthia Bella, Chelsea Olivia Wijaya dan Ayushita yang dibentuk pada tahun 2006 di Jakarta untuk mendampingi Melly Goeslaw dalam lagu Let's Dance Together dalam album Mindnsoul.

Seluruh penyanyinya terdiri daripada Pelakon, oleh kerana itu mereka dinamakan BBB sebab mereka bukan hanya pandai berlakon tetapi juga pandai menyanyi. Sebelumnya kelima penyanyi ini diuji bakat oleh Melly hingga mendapatkan kelima orang ini. Namun Laudya Cynthia Bella yang tidak awalnya tidak yakin kerana suaranya yang serak-serak basah. Dan ternyata Melly sudah lama "mengincir" Bella kerana suara seraknya itu.

Tidak lama setelah perilisan album Mindnsoul, kumpulan ini mengeluarkan album Ost. Bukan Bintang Biasa pada tahun 2007 yang digunakan untuk mengiringi filem mereka Bukan Bintang Biasa yang diriliskan pada tahun yang sama.

Filem
-----

* Bukan Bintang Biasa (2007)

Album
-----

* Mindnsoul (2006)
* Bukan Bintang Biasa (2007)
* Balance (2013)

Single
------

* Let's Dance Together (BBB ft. Melly Goeslaw)
* Bukan Bintang Biasa (BBB)
* Putus Nyambung (BBB)
* Jodoh Ditangan Tuhan (Raffi & Bella)
* Jangan Bilang Tidak (Raffi & Ayushita)
* Cinta Hati-Hati (BBB ft. Melly)

Pautan Luar
-----------
**The Virgin** ialah satu kumpulan muzik dari Indonesia. Ahli-ahli daripada kumpulan muzik ini terdiri daripada Cameria Happy Pramita atau Mita sebagai pemain gitar dan Dara Rizki Ruhiana sebagai penyanyi. Kumpulan muzik ini ditubuhkan dalam tahun 2008 di bawah bimbingan seorang artis berpengalaman Ahmad Dhani. Lagu pertama daripada The Virgin ialah "Cinta Terlarang" yang dibuat oleh Mita pada tahun 2009.

Penubuhan The Virgin
--------------------

The Virgin telah ditubuhkan disebabkan oleh akal daripada Ahmad Dhani. Berpunca daripada lagu "Cinta Terlarang" yang dicipta oleh Cameria Happy Pramita yang bermain sebagai pemain gitar perempuan pernah didengari oleh Ahmad Dhani dengan tidak sengaja pada Julai 2008. Oleh itu, dia tertarik dengan lagu itu dan mempunyai idea untuk merakamkan lagu itu dalam satu album untuk menyanyikan dalam berpasangan.

Ketika Ahmad Dhani bertindak sebagai seorang pihak juri untuk persembahan bakat, dia sangat suka kepada Dara Rizky Ruhiana yang merupakan seorang peserta yang berasal dari Tasikmalaya, Indonesia. Saatmana Ahmad Dhani memberi ulasan kepada Dara, beliau berjanji untuk menghantarkan Dara menuju ke studio rakaman kalau Dara gagal dalam acara persembahan bakat itu. Pada pusingan kelapan, akhirnya Dara telah gagal dan Ahmad Dhani menunaikan janji beliau dan membawa Mita dan Dara bersama-sama untuk ditempatkan dalam studio rakaman yang sama. Pada akhir tahun 2008, kumpulan muzik The Virgin telah mula ditubuhkan. The Virgin mempunyai kumpulan peminat rasmi yang dikenali sebagai *Virginity*.

Kemunculan sulung
-----------------

Pada awal tahun 2009, The Virgin telah melakukan pelepasan single pertama mereka bertajuk "Cinta Terlarang" yang dicipta dengan Mitha. Single pertama mereka disambut mesra dengan peminat muzik Indonesia dan The Virgin terus melonjak naik menuju ke banjaran kumpulan muzik terkenal. Pada 11 Jun 2009, The Virgin dengan pelbagai kumpulan muzik pendatang baharu pada masa tersebut mula mengeluarkan himpunan album bertajuk *New Beginning 09* yang memuat pula lagu pertama mereka "Cinta Terlarang". The Virgin berjaya memenangi 2 daripada 3 pencalonan kejuaraan dengan kategori "Pendatang Baru Paling Direquest" dan "Klip Video Terpanjang di Posisi 1" menerusi lagu pertama mereka itu dan manakala pencalonan bagi kategori "NSP Terlaris" (Bahasa Melayu: *Nada panggil balik dengan jualan terbaik*) dimenangi oleh Wali.

Diskografi
----------

* *New Beginning 09* (2009)
* *Bebi Romeo Various Artists (Selamat Jalan Kekasih)* (2011)
* *Yes I Am!* (2011)
* *Positive Negative* (2014)
**Ular sawa darah** (bahasa Inggeris: *blood python*) adalah sejenis ular yang besar yang terdapat di Asia Tenggara. Nama saintifiknya adalah *Python currus*. Pada purata, panjangnya seekor ular dewasa 1.5 meter (5 kaki), tetapi ia lebih berat daripada ular sawa yang biasa kerana ia lebih tebal. Ular sawa jarang bergerak dan menangkap makanan dengan menjerut. Namanya diperolehi daripada warna yang jingga ataupun merah, walaupun mengatakan begitu ini boleh menyebabkan kekeliruan kerana bukan semua jenis ular sawa darah mempunyai warna ini. Terutamanya, terdapat subspesies yang berwarna perang berangan dan kuning di Borneo yang lebih kecil daripada sebahagian subspesies lain.

Pembiakan
---------

Ular sawa darah bertelur dalam tompokan sehingga 30 biji pada setiap kali. Ia akan melingkari tompokan telur sehingga kesemua telur menetas. Oleh kerana ular sawa adalah poikiloterma dan tidak mampu mengawal suhu dalaman mereka, ia tidak dapat mengeram telur dalam erti kata sebenar; sebaliknya, ia menghasilkan suhu melalui getaran kecil badan, yakni ia "mengeletar". Ini adalah satu daripada beberapa kes yang direkodkan mengenai sifat keibuan bagi ular.

Ciri-ciri pemangsa dan tingkah-laku
-----------------------------------

Ular sawa darah makan burung dan mamalia. Habitatnya biasa di hutan hujan dan paya. Kebanyakan ular ini mempunyai organ pengesan haba pada bibir mereka. Ini membolehkan mereka mengesan objek yang lebih panas berbanding suhu keliling. Ular sawa yang tidak mempunyai organ pengesan haba mengenal pasti mangsa mereka melalui bau. Ular ini merupakan pemangsa hendap: ia biasanya kekal dalam kedudukan menyamar dan menyerang hendap mangsa yang lalu. Ia kemudiannya mengigit mangsa dan membunuh dengan membelit. Kematian mangsa biasanya diakibatkan oleh gagal bernafas atau kegagalan jantung dan bukannya akibat remuk. 

Ular sawa biasanya tidak menyerang manusia kecuali terkejut atau diganggu, walaupun ular sawa betina yang melindungi telur boleh menjadi agresif.

Rujukan
-------

 1. ↑  ENAKMEN-ENAKMEN YANG BERKAITAN DENGAN PEMULIHARAAN DI SABAH, 1) Enakmen Pemeliharaan Hidupan Liar 1997[*pautan mati kekal*]
 
* Mattison, Chris (1999). Snake, DK Publishing. ISBN 0-7894-4660-X.
***The Jungle Book 2*** ialah sebuah filem animasi tahun 2003 yang diproduksi studio DisneyToons. Filem ini dibuat di Sydney, Australia dan diedarkan oleh Walt Disney Pictures dan Buena Vista Distribution. Versi layar lebar untuk pawagam dari filem ini mulai beredar di Perancis pada 5 Februari 2003, dan diedarkan di Amerika Syarikat pada 14 Februari 2003. Filem ini merupakan susulan dari filem *The Jungle Book* produksi tahun 1967. Bintang cilik Haley Joel Osment mengisi suara Mowgli sementara suara Baloo diisi oleh John Goodman. Filem ini awalnya diproduksi sebagai filem yang diedarkan langsung sebagai video, namun akhirnya diedarkan lebih dulu sebagai filem pawagam. Peristiwa serupa terjadi dengan filem *Return to Never Land* yang merupakan susulan *Peter Pan*. Filem *The Jungle Book 2* menjadi susulan ketiga produksi Disney yang diedarkan langsung di pawagam, dan bukan langsung ke video (dua filem lainnya adalah *The Rescuers Down Under* pada tahun 1990 dan *Return to Never Land* pada tahun 2002). Filem ini tidak diangkat dari novel terbitan tahun 1895 karya Rudyard Kipling, *The Second Jungle Book*. Walaupun demikian, memiliki beberapa tokoh dalam novel ditampilkan di dalam filem. Disney mengedarkan versi VHS dan DVD pada 10 Jun 2003, dan Edisi Khas pada 17 Jun 2008.

Watak
-----

Tokoh dari filem pertama
* **Mowgli**, disuarakan Haley Joel Osment
* **Baloo**, disuarakan John Goodman
* **Bagheera**, disuarakan Bob Joles
* **Shanti**, disuarakan Mae Whitman
* **Shere Khan**, disuarakan Tony Jay
* **Kaa**, disuarakan Jim Cummings
* **Colonel Hathi**, disuarakan Jim Cummings
* **Hathi, Jr.**, pengisi suara tidak diketahui
* **Buzzie, Flaps, Dizzie, & Ziggy**, disuarakan Jim Cummings, Jeff Bennett, Baron Davis dan Jess Harnell
* **Flunkey**, disuarakan Jim Cummings

Tokoh baru
* **Lucky**, disuarakan Phil Collins
* **Ranjan**, disuarakan Connor Funk
* **Ranjan's Father**, disuarakan John Rhys-Davies
* **Messua**, pengisi suara tidak diketahui
* **M.C. Money**, disuarakan Jim Cummings

Tokoh dari filem pertama yang tidak dimunculkan
* **King Louie**
* **Winifred**
* **Akela**
* **Rama**
* **Raksha**

Rujukan
-------

baamardom

Pautan luar
-----------

* *The Jungle Book 2* di Allmovie
* The Jungle Book 2 di Pangkalan Data Filem Internet (IMDb)
* *The Jungle Book 2* di Rotten Tomatoes